b'\n_START_ARTICLE_\nMarian Kukiel\n_START_SECTION_\nBiografija\n_START_PARAGRAPH_\nNuo 1915 m. tarnavo lenk\xc5\xb3 legionuose, nuo 1919 m. gegu\xc5\xbe\xc4\x97s m\xc4\x97n. Lenkijos Generalinio \xc5\xa1tabo karo mokyklos komendanto pavaduotojas. 1919-1921 m. per Lenkijos-Soviet\xc5\xb3 Rusijos kar\xc4\x85 p\xc4\x97stinink\xc5\xb3 pulko, brigados vadas. Nuo 1921 m. dirbo Lenkijos karo ministerijoje. 1923-1925 m. divizijos vadas, 1923 m. generolas leitenantas. Su kitais \xc4\xafk\xc5\xabr\xc4\x97 Generalinio \xc5\xa1tabo Istorijos biur\xc4\x85, 1923-1926 m. jo vadovas. Po 1926 m. gegu\xc5\xbe\xc4\x97s perversmo r\xc4\x97m\xc4\x97 Lenkijos vyriausyb\xc4\x99, i\xc5\xa1 kariuomen\xc4\x97s pasitrauk\xc4\x97, dirbo Jogailos universitete. 1927 m. habilituotas istorijos daktaras. 1930-1939 m. Krokuvos \xc4\x8cartoriski\xc5\xb3 bibliotekos ir muziejaus direktorius. 1937 m. Lenk\xc5\xb3 moksl\xc5\xb3 akademijos narys._NEWLINE_Prasid\xc4\x97jus Antrajam pasauliniam karui 1939 m. spalio m\xc4\x97n. pasitrauk\xc4\x97 \xc4\xaf Pranc\xc5\xabzij\xc4\x85. Lenkijos vyriausyb\xc4\x97s emigracijoje karo ministro pavaduotojas, 1940 m. divizijos generolas. 1942-1949 m. nacionalin\xc4\x97s gynybos ministras. 1943 m. baland\xc5\xbeio m\xc4\x97n. i\xc5\xa1 Vokietijos vyriausyb\xc4\x97s prane\xc5\xa1imo su\xc5\xbeinoj\xc4\x99s apie Katyn\xc4\x97je su\xc5\xa1audytus lenk\xc5\xb3 karininkus, i\xc5\xa1spausdino apie tai komunikat\xc4\x85 ir kreip\xc4\x97si \xc4\xaf Tarptautin\xc4\xaf Raudon\xc4\x85j\xc4\xaf Kry\xc5\xbei\xc5\xb3. Su kitais 1945 m. Londone \xc4\xafk\xc5\xabr\xc4\x97 generolo Vladislavo Sikorskio istorijos institut\xc4\x85, 1946-1973 m. jo direktorius, 1951-1966 m. valdybos pirmininkas. Su kitais 1946 m. \xc4\xafk\xc5\xabr\xc4\x97 Lenk\xc5\xb3 mokslo draugij\xc4\x85 , 1947 m. \xc4\xafsteig\xc4\x97 istorijos \xc5\xbeurnal\xc4\x85 \xe2\x80\x9eTeka Historyczny\xe2\x80\x9c, 1950 m. \xc4\xafk\xc5\xabr\xc4\x97 Lenk\xc5\xb3 universitet\xc4\x85 emigracijoje._NEWLINE_Tyr\xc4\x97 XVIII a. \xe2\x80\x93 XX a. politikos ir karo istorijos temas.'